<classify> MTANGAZAJI Salama Jabir ametangazwa na MultiChoice Tanzania kuwa mmoja wa watangazaji ambao wanatarajiwa kutangaza mashindano ya Mataifa ya Afrika 2019 Afcon nchini Misri kwa lugha ya Kiswahili.Hayo yalisemwa juzi na Ofisa Masoko wa MultiChoice Tanzania, Shumbana Walwa wakati akitambulisha kampeni mpya ya Tupogo, ambayo ni maalumu kwa ajili ya mashindano ya Mataifa ya Afrika, Afcon 2019, yanayotarajia kuanza Juni 21.Kama mnavyojua Tanzania ni moja ya timu zinazoshiriki Afcon 2019 na imepangwa Kundi C pamoja na Kenya, Senegal na Algeria, hivyo sisi tumeona tuwape wateja wetu kile wanachostahili kwa lugha ya Kiswahili, alisema Walwa.Watangazaji wengine watakaotangaza michuano hiyo kupitia Super Sport ni Ibrahim Masoud Maestro , Maulid Kitenge na Edo Kumwembe. Walwa amewaomba Watanzania ambao hawatumii DSTV kujipatia kingamuzi ambacho kimeshaunganishwa na kifurushi cha Compact kwa Sh 99,000, kifurushi hicho kitaonyesha mechi zote za michuano ya Afcon.Watazamaji wa kawaida wataweza kutazama mechi hizo 52 kupitia kifurushi cha DSTV bomba kwa lugha ya Kiswahili.  <topic>: MICHEZO 